text: রেসলম্যানিয়া ৩৪ একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৮ সালের ৮ই এপ্রিল তারিখে মার্কিন যুক্তরাষ্ট্রের লুইজিয়ানার নিউ অরলিন্সের মার্সিডিজ-বেঞ্জ সুপারডোমে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি রেসলম্যানিয়া কালানুক্রমিকের অধীনে প্রচারিত চৌত্রিশতম অনুষ্ঠান ছিল।
  
  প্রাক-প্রদর্শনে তিনটি সহ মূল অনুষ্ঠান মিলিয়ে মোট ১৪টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে রোমান রেইন্সকে হারিয়েছে। অন্যান্য শীর্ষস্থানীয় ম্যাচে, এ জে স্টাইলস ডাব্লিউডাব্লিউই চ্যাম্পিয়নশিপ ম্যাচে শিনসুকে নাকামুরাকে, রোন্ডা রাউজি এবং কার্ট এঙ্গেল মিক্সড ট্যাগ টিম ম্যাচে ট্রিপল এইচ এবং স্টেফানি ম্যাকম্যানকে এবং ড্যানিয়েল ব্রায়ান এবং শেন ম্যাকম্যান কেভিন ওয়েন্স এবং সামি জেইনকে হারিয়েছে। অন্যদিকে, দি আন্ডারটেকার জন সিনাকে হারিয়েছে। এই অনুষ্ঠানের মাধ্যমে রোন্ডা রাউজি ডাব্লিউডাব্লিউইতে অভিষেক করেছেন এবং একই সাথে ড্যানিয়েল ব্রায়ান প্রায় ৩ বছর পর এই অনুষ্ঠানে পুনরায় কুস্তি করেছেন।
  
  শার্লট ফ্লেয়ার ২০১৮ সালের নারীদের রয়্যাল রাম্বল বিজয়ী আসকাকে ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে হারিয়েছে। এই হারের ফলে, আসকার অপরাজিত থাকার ধারা শেষ হয়েছে। ১০ বছর বয়সী নিকোলাস (রেফারি জন কোনের পুত্র) ডাব্লিউডাব্লিউই র ট্যাগ টিম চ্যাম্পিয়নশিপ ম্যাচ ব্রোন স্ট্রোম্যানের সাথে মিলে সিজারো এবং শেইমাসকে হারানোর মাধ্যমে ডাব্লিউডাব্লিউইর ইতিহাসের সর্বকনিষ্ঠ চ্যাম্পিয়ন হয়েছিল। এই অনুষ্ঠানে প্রথমবারের মতো ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ ম্যাচের আয়োজন করা হয়েছিল।
  
  ফলাফল
  
  তথ্যসূত্র
  
  বহিঃসংযোগ
   
  
  বিষয়শ্রেণী:রেসলম্যানিয়া
  বিষয়শ্রেণী:২০১৮-এ ডাব্লিউডাব্লিউই নেটওয়ার্কের অনুষ্ঠান
  বিষয়শ্রেণী:২০১৮-এ ডাব্লিউডাব্লিউই প্রতি-দর্শনে-পরিশোধ অনুষ্ঠান
  বিষয়শ্রেণী:নিউ অরলিন্সে পেশাদার কুস্তি
  বিষয়শ্রেণী:২০১৮-এ লুইজিয়ানা
  বিষয়শ্রেণী:নিউ অরলিন্সে ঘটনা
  বিষয়শ্রেণী:এপ্রিল ২০১৮-এ মার্কিন যুক্তরাষ্ট্রে ঘটনা
title: রেসলম্যানিয়া ৩৪